Рома приема Барселона (10.04.2018) / прогноза
Рома - Барселона 10 април 21:45
10.04.2018 Християн Ц. Прогнози Шампионска Лига
И ако обратът за Манчестър Сити срещу Ливърпул изглежда малко възможен, то този за Рома срещу Барселона е направо немислим. Римските вълци инкасираха четири гола при отбелязан само един и сега се нуждаят от минимум три попадения, за да отстранят Каталунците. Въпреки гостуването им, прогнозите на букмейкърите отново са свързани с победа на Барселона. Те са спечелили последните си два мача срещу Рома, като общата голова разлика в тях е 10:2.
Отново без Наинголан и Бускетс
В състава на Рома очакванията са отново да отсъства Раджа Наинголан, който още лекува травма. Подобно е положението за Серхио Бускетс в редиците на Барселона, който също пропусна последните няколко мача на тима си и вероятно ще отсъства и тази вечер. Друг от титулярите в тима Филипе Коутиньо пък няма право да участва в турнира. След дадената им почивка през уикенда в състава се завръщат Жорди Алба, Паулиньо, Самуел Умтити и Андрес Иниеста.
Рома нямат победа в последните си три мача
Рома очевидно изпитват трудности с натоварената си програма, като вече три поредни мача не стигат до победата. И ако поражението от Барселона бе напълно очаквано, то равенството с Болоня и загубата от Фиорентина могат да се приемат като изненада. Тимът е загубил четири от последните си шест домакинства в Серия А, което не е добър показател, когато ти предстои посрещане на Барселона. Иначе през този сезон в Шампионска лига, Рома не само не са позволили да бъдат победени у дома, а дори не са допуснали и гол в своята врата.
Барселона нямат загуба в досегашните си девет мача в Шампионска лига
Барселона няма проблемите на своя съперник и убедително продължава силното си представяне, както в турнира на богатите, така и в испанската Примера Дивисион, където във всичките си досегашни 31 мача нямат допуснато поражение и са убедителен лидер с 11 точки преднина пред втория. На чужд терен обаче Барселона са склонни да допускат грешки, а доказателството за това е, че в три от последните си четири срещи във всички турнири тимът е стигал само до равенството. Иначе, в изиграните си девет мача в Шампионска лига през този сезон те все още нямат допуснато поражение.